La Conselleria d'Economia donarà suport a les polítiques industrials de Gandia
05 agosto 2019

## La Conselleria d'Economia donarà suport a les polítiques industrials de Gandia05 agosto 2019Última actualización: 15 julio 2025

![](../gestion/img/IMG_9428.jpg)  
  

El regidor d’Urbanisme i Vicealcalde de Gandia**, Josep Alandete Mayor** i el regidor de Polítiques Econòmiques, Indústria, Comerç i Innovació, **Ferran Martínez Mendoza**, van visitar el passat divendres la Conselleria per tindre una reunió d'aproximació amb **Rafael Climent González, Conseller d’Economia Sostenible, Sectors Productius, Comerç i Treball de la Generalitat Valenciana** i **Josep Lluís Jordà i Navarro**, director de gabinet, per avançar amb diverses qüestions d’interés per als sectors productius de la ciutat de Gandia.  
  
En aquest sentit, s’ha realitzat un **seguiment a l’estat de les inversions pendents** de finalitzar, en les quals s’ha pogut constatar que les inversions aprovades per la Conselleria corresponents al curs 2019 estan en aquests moments en període de finalització de licitació i es posaran en marxa de manera immediata. En aquest cas, els projectes són els referits a la **creació d’un pàrquing per a camions en el POLÍGON ALCODAR i la creació i millora dels accessos al POLÍGON DE BENIETO.  
**  
També s’hi ha transmés la disposició absoluta des de la Conselleria d’Economia per a donar suport a les polítiques industrials a Gandia i a La Safor, concretant-se en diverses línies:

*   La confirmació de la **convocatòria de programes de subvencions per a l'any 2020 de l’Institut Valencià de Competivitat Empresarial (IVACE)** i altres organismes, que han estat recolzant els anteriors projectes esmentats de 2019, i la ferma intenció de la Conselleria d'avançar-les al mes de desembre.
    

*   El **suport al Pla Estratègic “Polígons 4.0” de Gandia** (Pla estratègic Polígons Industrials de Gandia) mitjançant subvencions a programes d'eficiència energètica i de dinamització en tot el procés de transformació digital, punts importantíssims per al nostre executiu en la millora dels nostres polígons.
    

*   El **Pla d'Eficiència Energètica,** programa específic que eixirà al llarg dels anys 2020/21, **per a facilitar la transformació per a la transició energètica** amb nous equipaments mitjançant fonts alternatives d'energia com són les **plaques fotovoltaiques**. Aquest pla és una de les iniciatives contemplades en el 4.0 i té una gran rellevància per al nostre govern de Gandia.
    

*   Aportació **d’ajudes per a la transformació digital de la nostra indústria,** amb l'equipament de gestors per a qüestions de transformació digital i línies concretes d'ajudes a les quals podrem acollir-nos.
    

*   La conveniència **de connectar l’oficina d’inversions de Gandia amb l'oficina d'inversions de la Conselleria, derivada de la Llei d'Atraccions d'Inversions Prioritàries Generalitat (LAIP)** per la seua importància amb la internacionalització de les empreses i en l'atracció d'inversions. Aquesta iniciativa ha sigut emplaçada per a una futura reunió per tractar-la específicament.
    

Per últim, el conseller ha ratificat la **construcció de la subestació electrònica del Polígon de Sanxo Llop** i l’aspiració de culminar el seu procés de construcció a finals de 2020.